Fil-preżent, il‐funzjonijiet reliġjużi kollha fl‐Arċidjocesi ta' Malta u d‐Djoċesi ta' Għawdex jinsabu sospiżi. Barra minn hekk, b'konsultazzjoni mal‐awtoritajiet tas‐saħħa, l-Isqfijiet ħarġu numru ta' direttivi oħra bil-għan li titrażżan l-imxija tal-coronavirus. Dan filwaqt li aħna l-Insara nimpenjaw ruħna li ningħaqdu fit-talb lil Alla u nieħdu ħsieb xulxin billi niċċaħħdu minn tant affarijiet għeżież għalina għall-ġid tagħna stess. Id-direttivi tal-Isqfijiet (din il-lista qed tiġi aġġornata regolarment): Direttivi tal-Isqfijiet dwar il-Quddies Direttivi tal-Isqfijiet dwar il-knejjes Direttivi tal-Isqfijiet dwar il-funerali Direttiva tal-Isqfijiet dwar l-akkumpanjament tas-sacerdot fil-funerali Direttivi tal-Isqfijiet dwar il-Ġimgħa Mqaddsa u l-Għid il-Kbir, l‐Ewwel Tqarbina u l‐Griżma tal‐Isqof, u l‐Festi Direttivi tal-Isqfijiet (dettaljati) lill-kappillani, superjuri reliġjużi u saċerdoti, dwar iċ-ċelebrazzjonijiet fil-knisja b'rabta mal-Ġimgħa Mqaddsa Nota dwar id-direttivi maħruġa mill-Isqfijiet dwar il-festi titulari u sekondarji Il-punti prinċipali li hemm fid-direttivi tal-festi Direttivi dwar il-Quddiesa tal-Funeral Nota dwar sanitazzazzjoni ta' knejjes u binjiet ekkleżjastiċi Miżuri ġodda dwar il-Quddies bil-preżenza tan-nies It-talb li qed jixxandar kuljum fuq il-mezzi ta' komunikazzjoni soċjali: Mit-Tnejn sas-Sibt, Quddiesa u Rużarju kuljum bil-Malti fid-9:30am Il-Ħadd, Quddies bil-Malti fid-9:30am u fil-11:30am, u Quddiesa bl-Ingliż fl-10:30am Is-Sibt, Quddiesa għaż-Żgħażagħ bil-Malti fis-7pm TVM2 ixandar ukoll ripetizzjoni tal-Quddies mit-Tnejn sal-Ġimgħa fil-5:30pm u l-Quddiesa bl-Ingliż tal-Ħadd fis-6:30pm. Il‐Kurja tal‐Arċisqof, inkluż l‐Uffiċċju Żwiġijiet u l‐uffiċċju ċentrali tal‐Caritas, u t‐Tribunali Ekkleżjastiċi fil‐Belt Valletta, bħalissa magħluqin minħabba l-pandemija tal-Covid-19. Għal aktar tagħrif ċempel fuq bejn id‐9:00am u l‐4:00pm jew b'email fuq Flimkien nitolbu lil Alla għas-saħħa tal-poplu tagħna u għal dawk kollha fil-bżonn.
Direttivi maħruġa mill-Isqfijiet biex titrażżan l-imxija tal-coronavirus